กรุงศรีชู6เดือนจ่าย3%
บลจ.กรุงศรี ขายกองทุนตราสารหนี้นอก อายุ 6 เดือน ผลตอบแทนประมาณ 3% ต่อปี
12 มี.ค. 2556

บลจ.กรุงศรี ขายกองทุนตราสารหนี้นอก อายุ 6 เดือน ผลตอบแทนประมาณ 3% ต่อปี 
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเปิดขายกองทุนเปิดกรุงศรีตราสารหนี้ต่างประเทศ 6M3 (KFFIF6M3) อายุประมาณ 6 เดือน เสนอขายระหว่างวันที่ 12–18 มี.ค. 2556 ลงทุนขั้นต่ำ 1 หมื่นบาท จ่ายผลตอบแทนประมาณ 3% ต่อปี 
กองทุนมีนโยบายลงทุนในตราสารหนี้ต่างประเทศ เช่น เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน 20% เงินฝากธนาคาร Bank of China (สาขามาเก๊า สาธารณรัฐประชาชนจีน) สัดส่วนการลงทุน 10% เงินฝากธนาคาร Commercial Bank of Qatar (กาตาร์) สัดส่วนการลงทุน 10% ตราสารหนี้ ECP รับประกันโดยธนาคาร Sberbank of Russia สัดส่วนการลงทุน 15% ตราสารหนี้ ECP รับประกันโดยธนาคาร Gazprombank OJSC (รัสเซีย) สัดส่วนการลงทุน 15% ตราสารหนี้ EMTN ออกโดยธนาคาร Banco Santander Brasil S.A. (บราซิล) สัดส่วนการลงทุน 15% และตราสารหนี้ EMTN ออกโดยธนาคาร Banco Itau Unibanco S.A. (บราซิล) สัดส่วน 15%
นอกจากนี้ กองทุนมีนโยบายป้องกันความเสี่ยงจากอัตราแลกเปลี่ยนเต็มจำนวน และหลังครบกำหนดอายุโครงการบริษัทจะรับซื้อคืนหน่วยลงทุนอัตโนมัติ และสับเปลี่ยนหน่วยลงทุนไปยังกองทุนเปิดกรุงศรีตราสารเงิน (KFCASH) ซึ่งเป็นกองทุนรวมตลาดเงิน เพื่อเพิ่มโอกาสได้รับผลตอบแทนที่ดีจากการลงทุนต่อไป